**SPLOŠNO OBVESTILO O IZVAJANJU PISNIH IZPITOV V POLETNEM IZPITNEM OBDOBJU ŠTUDIJSKEGA LETA 2019/2020, KI VELJA DO PREKLICA**

Študente, ki boste pristopali k razpisanim izpitnim rokom poletnega izpitnega obdobja, boste po prijavi na izpitni rok, na univerzitetni elektronski naslov prejeli informacije o poteku preverjanja znanja oz. poteku **pisnega izpita** (najkasneje 5 dni pred izpitnim rokom), ki bodo vključevale:

* Razvrstitev v skupine in prostor izvedbe ter točen čas prihoda skupin v predavalnico (15 minut pred pričetkom izpita vas bo vodja izpita odpeljal izpred vhoda fakultete v predavalnico).
* Informacijo o drugih dovoljenih pripomočkih.

**Pomembno, da študent pri pisnem izpitu v predavalnici upošteva:**

* Študenti se posedete na mesta, ki so označena oz. na mesta, v predavalnicah, kjer so sedišča že pripravljena na ustrezni razdalji.
* S seboj morate imeti študentsko izkaznico, pisalo in zaščitno masko.
* Če zaključite s pisanjem prej kot v času, namenjenem pisanju, počakate, da s pisanjem zaključijo tudi drugi študenti.
* Na izpitu izpolnite izjavo o zdravstvenem stanju, ki jo boste oddali skupaj z izpitno polo.
* Študentsko izkaznico položite na skrajni rob mize ob prehodu, da lahko vodja izpita brezstično preveri identiteto študentov in upravičenost pristopa k izpitu.
* Po zaključku pisanja študenti zapuščate prostor drug za drugim in na poti iz prostora odložite izpitno polo skupaj z izjavo v kartonasto škatlo za papir, na kar vas bo opozoril pred pričetkom izpita vodja izpita.
* Vodja/nadzornik izpita odvede študente v enakem redu, ki upošteva varnostno razdaljo iz predavalnice do vhoda fakultete.
* Na pisnih izpitih študent med pisanjem lahko sname masko. Sname jo lahko takrat, ko je zagotovljena razdalja do druge osebe najmanj 1,5 oz. 2 m. Če se študentu med izpitom približa profesor, jo naj ponovno nadene.
* Potrebno je pravilno nameščanje in odstranjevanje maske, kar je prikazano na: <https://www.nijz.si/sites/www.nijz.si/files/uploaded/maske2_lektorirano.pdf>
* Pri nameščanju in snemanju se naj študenti dotikajo le vrvic in ne drugih delov maske.

Lep pozdrav,

Prodekanica za izobraževalno dejavnost

 Izr. prof. dr. Polona Šprajc